Forslag til EUROPA-PARLAMENTETS OG RÅDETS FORORDNING om ændring af forordning (EF) nr. 1166/2008 om en række undersøgelser af landbrugsbedrifternes struktur og en undersøgelse af produktionsmetoderne i landbruget for så vidt angår finansieringsrammen for 2014-2018 /* COM/2013/0757 final - 2013/0367 (COD) */





BEGRUNDELSE 1. BAGGRUND FOR FORSLAGET Dette initiativ har til formål at sikre finansieringen af undersøgelsen af landbrugsbedrifternes struktur for 2016 og dertilhørende projekter. I henhold til forordning (EF) nr. 1166/2008 om en række undersøgelser af landbrugsbedrifternes struktur og en undersøgelse af produktionsmetoderne i landbruget skal undersøgelser af landbrugsbedrifternes struktur (FSS) gennemføres som en tælling af landbrugsbedrifterne i 2010 og som stikprøveundersøgelser i 2013 og 2016. I henhold til forordningen skal der også gennemføres en undersøgelse af produktionsmetoderne i landbruget i 2010 eller 2011. Til gennemførelsen af disse undersøgelser har medlemsstaterne og Kommissionen brug for betydelige budgetmidler. I henhold til forordningen kan EU dække maksimalt 75 % af en medlemsstats omkostninger til gennemførelsen af disse. Der er fastsat et maksimumsbeløb for tilskud pr. land. Da undersøgelserne er spredt ud over to flerårige finansielle rammer, har det ikke været muligt at fastsætte hele deres finansiering samtidigt. I henhold til artikel 14 i forordning 1166/2008 fastsætter budget- og lovgivningsmyndigheden finansieringsrammen for FSS for 2016 på forslag af Kommissionen og på grundlag af den nye finansielle ramme for den periode, der begynder i 2014. Der skal endvidere tages hensyn til Kroatiens tiltrædelse af Den Europæiske Union. Dette betyder, at det er nødvendigt at ændre forordningen for at medtage det maksimale tilskud til Kroatien. I strategien for det europæiske statistiske system (ESS) fastslås det, at Udvalget for det Europæiske Statistiske System (ESSC) bør have en rådgivende rolle og bistå Kommissionen med udøvelsen af dennes gennemførelsesbeføjelser. Dette betyder, at Den Stående Landbrugsstatistiske Komité bør erstattes af ESSC for så vidt angår udvalgsprocedurer. Dette forslag ajourfører forordning 1166/2008 på følgende måde: i) fastsættelse af en finansieringsramme for 2014-18, ii) fastsættelse af EU's maksimale finansielle tilskud til Kroatiens omkostninger til gennemførelsen af FSS og iii) ændring af det udvalg, der bistår Kommissionen. Undersøgelserne af landbrugsbedrifternes struktur er siden 1966 blevet gennemført på en harmoniseret måde i hele Den Europæiske Union på grundlag af retsakter. Forordning 1166/2008 er en ud af en række retsakter om dette emne, og forslaget om ændring af denne forordning er derfor i fuld overensstemmelse med det europæiske statistiske program og Unionens politikker. 2. RESULTAT AF HØRINGER AF INTERESSEREDE PARTER OG KONSEKVENSANALYSER De vigtigste høringer med forskellige interessenter og andre interesserede parter fandt sted ved udarbejdelsen af forordning 1166/2008. Dette forslag er blevet vurderet af Kommissionens tjenestegrene med hensyn til behovet for FSS-data. Forslaget blev drøftet med Den Stående Landbrugsstatistiske Komité. Der er foretaget en forhåndsevaluering af initiativet. 3. JURIDISKE ASPEKTER AF FORSLAGET Forordningen ændrer forordning 1166/2008 om en række undersøgelser af landbrugsbedrifternes struktur og en undersøgelse af produktionsmetoderne i landbruget. Den fastsætter en finansieringsramme for undersøgelser af landbrugsbedrifternes struktur for 2016, fastsætter EU's maksimale finansielle tilskud til Kroatiens undersøgelsesomkostninger og erstatter det udvalg, der bistår Kommissionen med udøvelsen af dennes gennemførelsesbeføjelser. Artikel 338 i traktaten om Den Europæiske Unions funktionsmåde udgør retsgrundlaget for udarbejdelsen af europæiske statistikker. Europa-Parlamentet og Rådet vedtager efter den almindelige lovgivningsprocedure foranstaltninger til udarbejdelse af statistikker, hvor det er nødvendigt, for at Unionen kan udøve sin virksomhed. Ifølge denne artikel skal udarbejdelsen af europæiske statistikker være karakteriseret ved upartiskhed, pålidelighed, objektivitet, videnskabelig uafhængighed, omkostningseffektivitet og de statistiske oplysningers fortrolighed. Forslaget stemmer overens med både nærheds- og proportionalitetsprincippet, da det vedrører mindre ændringer af forordning 1166/2008, hvoraf nogle allerede er fastsat i de lovgivningsmæssige procedurer, der førte til vedtagelsen af nævnte forordning. Foreslået retsakt: forordning. Andre midler ville ikke være hensigtsmæssige, da forslaget ændrer en gældende forordning fra Europa-Parlamentet og Rådet. Den 27. juni 2013 vedtog Kommissionen et forslag til Europa-Parlamentets og Rådets forordning om tilpasning af en række retsakter, der indeholder bestemmelser om brug af forskriftsproceduren med kontrol, til artikel 290 i traktaten om Den Europæiske Unions funktionsmåde (2013/0218 (COD)). Forordning (EF) nr. 1166/2008 om en række undersøgelser af landbrugsbedrifternes struktur og en undersøgelse af produktionsmetoderne i landbruget var blandt de basisretsakter, der blev tilpasset ordningen med delegerede retsakter. 4. VIRKNINGER FOR BUDGETTET Undersøgelser af landbrugsbedrifternes struktur er dyre at gennemføre, og der kræves således betydelige budgetmidler fra medlemsstaterne og Kommissionen for at opfylde informationskravene. Ifølge forordning 1166/2008 vil medlemsstaterne få godtgjort op til 75 % af deres omkostninger, dog er der fastsat et maksimumsbeløb pr. land. De beløb, der er nødvendige, er fastsat i forordningen, undtagen for Kroatien, som først kom med i Den Europæiske Union i 2013. Endvidere er de nødvendige bevillinger til forvaltning, vedligeholdelse og udvikling af de databasesystemer, der anvendes i Kommissionen til bearbejdning af de data, medlemsstaterne indsender, inkluderet. Den samlede finansieringsramme for perioden 2014-2018 beløber sig til 20 650 000 EUR. For at opfylde de høje kvalitetskrav til landbrugsstatistikker og for at sikre, at de indsamlede oplysninger gøres tilgængelige og anvendes så effektivt som muligt, er der behov for aktioner til at forbedre metodologien og finde måder til at reducere byrden for respondenterne og de nationale statistiske kontorer, samtidig med at de nye informationsbehov opfyldes. Dette har ført til et forslag om tildeling, via intern kommissionsprocedure, af yderligere administrationsbevillinger til Eurostat til udvikling af databasen og til metodologiske spørgsmål. . 2013/0367 (COD) Forslag til EUROPA-PARLAMENTETS OG RÅDETS FORORDNING om ændring af forordning (EF) nr. 1166/2008 om en række undersøgelser af landbrugsbedrifternes struktur og en undersøgelse af produktionsmetoderne i landbruget for så vidt angår finansieringsrammen for 2014-2018 (EØS-relevant tekst) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 338, stk. 1, under henvisning til forslag fra Europa-Kommissionen efter fremsendelse af udkast til lovgivningsmæssig retsakt til de nationale parlamenter, efter den almindelige lovgivningsprocedure, og ud fra følgende betragtninger: (1) Europa-Parlamentets og Rådets forordning (EF) nr. 1166/2008 om en række undersøgelser af landbrugsbedrifternes struktur og en undersøgelse af produktionsmetoderne i landbruget og om ophævelse af Rådets forordning (EØF) nr. 571/88[1] indeholder bestemmelser om, at medlemsstaterne skal gennemføre undersøgelser af landbrugsbedrifternes struktur i 2010, 2013 og 2016, for hvilke de modtager et finansielt tilskud fra Unionen til dækning af maksimalt 75 % af omkostningerne til gennemførelse af undersøgelserne, jf. dog de fastsatte maksimumsbeløb. (2) Til gennemførelsen af undersøgelserne af landbrugsbedrifternes struktur og for at opfylde Unionens informationskrav kræves der betydelige budgetmidler fra medlemsstaterne og Unionen. (3) Forordning (EF) nr. 1166/2008 tilvejebragte finansieringsrammen for gennemførelsen af undersøgelsesprogrammerne, herunder forvaltning, vedligeholdelse og udvikling af de databasesystemer, der anvendes i Kommissionen til bearbejdning af de data, medlemsstaterne indsender, og fastsatte beløbet for perioden 2008-2013. (4) I overensstemmelse med artikel 14, stk. 2, i forordning (EF) nr. 1166/2008 fastsættes beløbet for perioden 2014-2018 på forslag af Kommissionen af budget- og lovgivningsmyndigheden på grundlag af den nye finansielle ramme for den periode, der begynder i 2014. (5) Den foreslåede finansieringsramme bør kun finansiere gennemførelsen af undersøgelsen af landbrugsbedrifternes struktur i 2016 og dertilhørende forvaltning, vedligeholdelse og udvikling af de databasesystemer, der anvendes i Kommissionen til bearbejdning af de data, medlemsstaterne fremsender. (6) I lyset af Kroatiens tiltrædelse og behovet for at gennemføre undersøgelser om landbrugsbedrifternes struktur i denne medlemsstat i 2016 bør der for Kroatien fastsættes et maksimalt tilskud fra Unionen pr. undersøgelse; denne tilpasning er nødvendig på grund af tiltrædelsen og er ikke omhandlet i tiltrædelsesakten. (7) Den Stående Landbrugsstatistiske Komité, der er nedsat ved Rådets afgørelse 72/279/EØF af 31. juli 1972[2], rådgiver og bistår Kommissionen med udøvelsen af dennes gennemførelsesbeføjelser i henhold til retsakterne vedrørende landbrugsstatistikker. (8) Som led i strategien for en ny struktur for det europæiske statistiske system, der har til formål at forbedre koordineringen og partnerskabet inden for det europæiske statistiske system, bør Udvalget for det Europæiske Statistiske System, der er nedsat ved Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker[3], have en rådgivende rolle og bistå Kommissionen med udøvelsen af dennes gennemførelsesbeføjelser. Kommissionen vil fortsat rådføre sig med eksperter inden for landbrugs- og fiskeristatistikker, før en sag forelægges for Udvalget for det Europæiske Statistiske System. (9) Henvisningen til Den Stående Landbrugsstatistiske Komité bør erstattes af en henvisning til Udvalget for det Europæiske Statistiske System. (10) Den Stående Landbrugsstatistiske Komité er blevet hørt. (11) Forordning (EF) nr. 1166/2008 bør derfor ændres — (12) . VEDTAGET DENNE FORORDNING: Artikel 1 I forordning (EF) nr. 1166/2008 foretages følgende ændringer: 1) I artikel 13 indsættes følgende som nyt stk. 5: "5. For undersøgelserne af landbrugsbedrifternes struktur i 2016 fastsættes maksimumsbeløbet for Kroatien til 500 000 EUR." Stk. 5 bliver til stk. 6. 2) Artikel 14 ændres således: a) Stk. 2 affattes således: "2. Finansieringsrammen til gennemførelsen af undersøgelserne af landbrugsbedrifternes struktur i 2016, herunder de nødvendige bevillinger til forvaltning, vedligeholdelse og udvikling af de databasesystemer, der anvendes i Kommissionen til bearbejdning af de data, medlemsstaterne indsender i henhold til denne forordning, fastsættes til 20 650 000 EUR for perioden 2014-2018." b) Som stk. 4 tilføjes følgende: "4. Kommissionen gennemfører finansiel støtte fra Unionen i overensstemmelse med Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget[4]." 3) Som artikel 14a indsættes følgende: "Artikel 14a Beskyttelse af Den Europæiske Unions finansielle interesser 1. Kommissionen træffer egnede foranstaltninger til at sikre, at EU's finansielle interesser bliver beskyttet, når der gennemføres aktioner, der finansieres i henhold til denne forordning; beskyttelsen skal sikres ved foranstaltninger til forebyggelse af svig, korruption og andre ulovlige forhold, ved effektiv kontrol og, hvis der konstateres uregelmæssigheder, ved tilbagesøgning af de uretmæssigt udbetalte beløb samt efter omstændighederne ved sanktioner, der skal være effektive, forholdsmæssige og have afskrækkende virkning. 2. Kommissionen, eller dens befuldmægtigede, og Revisionsretten har beføjelse til gennem bilagskontrol og kontrol på stedet at kontrollere alle tilskudsmodtagere, kontrahenter og underkontrahenter, som har modtaget EU-midler i henhold til programmet. Det Europæiske Kontor for Bekæmpelse af Svig (OLAF) kan efter procedurerne i forordning (Euratom, EF) nr. 2185/96 foretage kontrol og inspektion på stedet hos økonomiske aktører, der direkte eller indirekte er berørt af finansieringen, for at fastslå, om der foreligger svig, korruption eller andre ulovlige forhold, der skader EU's finansielle interesser, i forbindelse med en aftale om tilskud, en afgørelse om ydelse af tilskud eller en kontrakt om EU-finansiering. Samarbejdsaftaler med tredjelande og internationale organisationer, aftaler om tilskud, afgørelser om ydelse af tilskud og kontrakter som følge af gennemførelsen af denne forordning skal udtrykkeligt give Kommissionen, Revisionsretten og OLAF beføjelse til at foretage en sådan kontrol og inspektion på stedet, uden at dette griber ind i første og andet afsnit." 4) Artikel 15 affattes således: "Artikel 15 Udvalg 1. Kommissionen bistås af Udvalget for det Europæiske Statistiske System, der er nedsat ved forordning (EF) nr. 223/2009. Dette udvalg er et udvalg som omhandlet i Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser[5]. 2. Når der henvises til dette stykke, anvendes artikel 5 i forordning (EU) nr. 182/2011." Artikel 2 Denne forordning træder i kraft på tyvendedagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Europa-Parlamentets vegne På Rådets vegne […] […] Formand Formand FINANSIERINGSOVERSIGT 1. FORSLAGETS/INITIATIVETS RAMME 1.1. Forslagets/initiativets betegnelse 1.2. Berørt(e) politikområde(r) inden for ABM/ABB-strukturen 1.3. Forslagets/initiativets art 1.4. Mål 1.5. Forslagets/initiativets begrundelse 1.6. Varighed og finansielle virkninger 1.7. Påtænkt(e) forvaltningsmetode(r) 2. FORVALTNINGSFORANSTALTNINGER 2.1. Bestemmelser om kontrol og rapportering 2.2. Forvaltnings- og kontrolsystem 2.3. Foranstaltninger til forebyggelse af svig og uregelmæssigheder 3. FORSLAGETS/INITIATIVETS ANSLÅEDE FINANSIELLE VIRKNING 3.1. Berørt(e) udgiftspost(er) på budgettet og udgiftsområde(r) i den flerårige finansielle ramme 3.2. Anslåede virkninger for udgifterne 3.2.1. Sammenfatning af de anslåede virkninger for udgifterne 3.2.2. Anslåede virkninger for aktionsbevillingerne: 3.2.3. Anslåede virkninger for administrationsbevillingerne 3.2.4. Forenelighed med indeværende flerårige finansielle ramme 3.2.5. Tredjemands bidrag til finansieringen 3.3. Anslåede virkninger for indtægterne FINANSIERINGSOVERSIGT 1. FORSLAGETS/INITIATIVETS RAMME 1.1. Forslagets/initiativets betegnelse Europa-Parlamentets og Rådets forordning om ændring af forordning (EF) nr. 1166/2008 om en række undersøgelser af landbrugsbedrifternes struktur og en undersøgelse af produktionsmetoderne i landbruget for så vidt angår finansieringsrammen for 2014-2018 1.2. Berørt(e) politikområde(r) inden for ABM/ABB-strukturen[6] 3403 - Udarbejdelse af statistisk information. 1.3. Forslagets/initiativets art ¨ Forslaget/initiativet drejer sig om en ny foranstaltning ¨ Forslaget/initiativet drejer sig om ny foranstaltning som opfølgning på et pilotprojekt/en forberedende foranstaltning[7] x Forslaget/initiativet drejer sig om forlængelse af en eksisterende foranstaltning ¨ Forslaget/initiativet drejer sig om omlægning af en foranstaltning til en ny foranstaltning 1.4. Mål 1.4.1. Det eller de af Kommissionens flerårige strategiske mål, som forslaget/initiativet vedrører Fremme af nye vækstkilder og social samhørighed og en blomstrende økonomi i landdistrikterne 1.4.2. Specifikke mål og berørte ABM/ABB-aktiviteter Specifikt mål nr. 1 Sikre, at politiske beslutningstagere og andre interessenter, herunder offentligheden, råder over harmoniserede statistiske data om landbrugsbedrifternes struktur i Den Europæiske Union fra 2016. Berørte ABM/ABB-aktiviteter 3403- Udarbejdelse af statistisk information. 1.4.3. Forventede resultater og virkninger Angiv, hvilke virkninger forslaget/initiativet forventes at få for modtagerne/målgruppen. Forslaget har til formål at sikre yderligere finansiel støtte til medlemsstaternes indsamling af data om landbrugsbedrifternes struktur ved at fastsætte finansieringsrammen for perioden 2014-2018 til støtte for undersøgelsen af landbrugsbedrifternes struktur i 2016. Formålet med det foreslåede program er at yde fortsat støtte til overvågning og gennemførelse af den fælles landbrugspolitik (herunder den nye fælles landbrugspolitik 2020) ved at muliggøre fortsat indsamling af oplysninger til måling af de strukturelle ændringer i landbruget over tid, hvilket er nødvendigt for at analysere tendenserne i EU's landbrug. Den fælles landbrugspolitik har været, og hvis der tages højde for politikken til udvikling af landdistrikter, er stadig en meget vigtig EU-politik, hvilket ses på det budgetmæssige plan (udgør 30 til 40 % af det samlede EU-budget), og det er meget vigtigt at kunne evaluere politikkens indvirkning på landbrugsudviklingen. Dette initiativ yder en fortsat finansiel støtte til medlemsstaternes indsamling af data om landbrugsbedrifternes struktur med henblik på at sikre dataserierne og den fortsatte levering af oplysninger, der er nødvendige for overvågning og gennemførelse af den fælles landbrugspolitik. Alle andre aspekter af den eksisterende lovgivningsramme forbliver uændrede, og der forventes ingen nye virkninger. 1.4.4. Virknings- og resultatindikatorer Angiv indikatorerne til kontrol af forslagets/initiativets gennemførelse. Forslagets gennemførelse vil blive kontrolleret ved hjælp af: i) arbejdsgruppemøder med medlemsstaterne, ii) validering af datasættene i overensstemmelse med de regler, der er fastsat i Data Supplier Manual, og iii) analyse af de nationale metodologirapporter. 1.5. Forslagets/initiativets begrundelse 1.5.1. Behov, der skal opfyldes på kort eller lang sigt Undersøgelserne af landbrugsbedrifternes struktur (tællingen af landbrugsbedrifter i 2010 og stikprøveundersøgelserne i 2013 og 2016) er omfattet af forordning (EF) nr. 1166/2008. 1.5.2. Merværdien ved en indsats fra EU's side Der er behov for harmoniseret dataindsamling for at kunne drage sammenlignelige konklusioner på EU-plan i forbindelse med den fælles landbrugspolitik. At Den Europæiske Unions regioner er præget af forskellige klimatiske og miljømæssige vilkår samt forskellig landbrugspraksis, bekræfter det hensigtsmæssige i en indsats på EU-plan. Foranstaltningen lader det i overensstemmelse med nærhedsprincippet være op til landene at beslutte, hvordan dataene skal indsamles (personlige interviews, postundersøgelser, internet- eller telefonbaseret, brug af andre administrative kilder osv.); der skal dog i henhold til forordningen indsamles en række harmoniserede oplysninger på basis af fælles definitioner (som kan forstås forskelligt af medlemsstaterne afhængigt af landbrugssituationen i de enkelte lande). Det er derfor nødvendigt med en EU-foranstaltning for at opnå sammenlignelige oplysninger om landbruget på EU-plan. 1.5.3. Erfaringer fra lignende foranstaltninger FSS-undersøgelsens struktur er temmelig kompleks og kræver en betydelig arbejdsindsats i medlemsstaterne ifølge de rapporter, som medlemsstaternes repræsentanter, der gennemfører undersøgelsen i de enkelte lande, aflægger i arbejdsgrupperne (i øjeblikket indsamles der oplysninger om ca. 200 variabler for hver undersøgt bedrift). Der blev på FSS-arbejdsgruppens møder gennemført en høring om byrden for respondenterne og for de organisationer, der er ansvarlige for indsamlingen af data. Den viste, at indsamlingen af data udgør en væsentlig byrde for medlemsstaterne (de statistiske kontorer og respondenterne), og at det ofte er nødvendigt med personlige interviews for at sikre data af en høj kvalitet. Til gennemførelsen af undersøgelserne og indsamlingen af de krævede oplysninger har medlemsstaterne og Kommissionen brug for betydelige budgetmidler — erfaringer viser, at medlemsstaternes omkostninger kan blive betydeligt større end EU's bidrag (der er fastsat til maksimalt 75 % af de faste beløb pr. land). Mens finansieringsrammen for undersøgelserne i 2010 og 2013 var fastsat i forordning (EF) nr. 1166/2008, skal finansieringsrammen for FSS i 2016 fastsættes af budget- og lovgivningsmyndigheden på forslag af Kommissionen og er baseret på den nye finansielle ramme for den periode, der begynder i 2014, jf. forordning (EF) nr. 1166/2008. Sammenhæng med andre relevante instrumenter og eventuel synergivirkning Undersøgelserne af landbrugsbedrifternes struktur har en meget lang historie og har været gennemført på EU-plan og omfattet af en lovgivningsramme siden 1966/67. Den retsakt, der er gældende i øjeblikket (forordning (EF) nr. 1166/2008), omfatter de undersøgelser, der er planlagt for tællingen af landbrugsbedrifter i 2010 og stikprøveundersøgelserne i 2013 og i 2016. Der planlægges et nyt lovgivningsinitiativ til fortsættelse af dette undersøgelsesprogram efter 2016 med henblik på fortsat at støtte udformningen, gennemførelsen, overvågningen og evalueringen af den fælles landbrugspolitik 2020 og derefter. 1.6. Varighed og finansielle virkninger × Forslag/initiativ af begrænset varighed – × Forslag/initiativ gældende fra [1.1.2014] til [31.12.2018] – × Finansielle virkninger fra 2014 til 2019 ¨ Forslag/initiativ af ubegrænset varighed – Iværksættelse med en indkøringsperiode fra ÅÅÅÅ til ÅÅÅÅ – derefter gennemførelse i fuldt omfang. 1.7. Påtænkt(e) forvaltningsmetode(r) [8] x Direkte forvaltning ved Kommissionen – x dens tjenestegrene, herunder personale i EU-delegationer – ¨ gennemførelsesorganer ¨ Delt forvaltning sammen med medlemsstaterne ¨ Indirekte forvaltning ved uddelegering af gennemførelsesopgaver til: – ¨ tredjelande eller organer, som tredjelande har udpeget – ¨ internationale organisationer og deres agenturer (angives nærmere) – ¨EIB og Den Europæiske Investeringsfond – ¨ organer omhandlet i finansforordningens artikel 208 og 209 – ¨ offentligretlige organer – ¨ privatretlige organer, der har fået overdraget offentlige tjenesteydelsesopgaver, i det omfang de stiller tilstrækkelige finansielle garantier – ¨ privatretlige organer, der er undergivet lovgivningen i en medlemsstat, og som har fået overdraget gennemførelsen af et offentlig-privat partnerskab, og som stiller tilstrækkelige finansielle garantier – ¨ personer, som har fået pålagt at gennemføre specifikke aktioner inden for FUSP i henhold til afsnit V i TEU, og som er identificeret i den relevante basisretsakt – Hvis der angives flere forvaltningsmetoder, gives der en nærmere forklaring i afsnittet "Bemærkninger". Bemærkninger 2. FORVALTNINGSFORANSTALTNINGER 2.1. Bestemmelser om kontrol og rapportering Angiv hyppighed og betingelser. Modtagere af tilskud skal levere de indsamlede data og den tilhørende metodologirapport. 2.2. Forvaltnings- og kontrolsystem 2.2.1. Konstaterede risici Potentielle spørgsmål vedrørende datakvalitet og aktualitet. 2.2.2. Påtænkt(e) kontrolmetode(r) Valideringsregler gældende for datasættet skal på forhånd kommunikeres til medlemsstaterne; overholdelse af frister vil blive kontrolleret. Der vil blive krævet nationale metodologirapporter for hver undersøgelse. Kontrol af støtteberettigede omkostninger. 2.3. Foranstaltninger til forebyggelse af svig og uregelmæssigheder Angiv eksisterende og påtænkte forebyggelses- og beskyttelsesforanstaltninger. Ud over at anvende alle foreskevne kontrolmekanismer vil Eurostat udarbejde en strategi for bekæmpelse af svig for 2014-17 i tråd med Kommissionens nye strategi for bekæmpelse af svig (Commission Anti-fraud Strategy - CAFS), der blev vedtaget den 24. juni 2011. Dette vil f.eks. sikre, at interne kontrolordninger til bekæmpelse af svig er i fuld overensstemmelse med CAFS, og at tilgangen til forvaltning af risiko for svig er gearet til at afdække områder med risiko for svig og til passende modforanstaltninger Om nødvendigt vil der blive etableret netværksgrupper og specifikke IT-værktøjer til at analysere tilfælde af svig. Eurostat har fastlagt en kontrolstrategi for 2013-2017, som løber parallelt med afholdelsen af udgifter. Foranstaltningerne og værktøjerne i denne strategi gælder fuldt ud for den foreslåede forordning. Begrænsning af kompleksiteten og anvendelse af omkostningseffektive overvågningsprocedurer samt gennemførelse af risikobaseret forudgående og efterfølgende kontrol vil sigte mod at mindske sandsynligheden for og bidrage til forebyggelsen af svig. I kontrolstrategien indgår specifikke informationsforanstaltninger og relevante kurser vedrørende forebyggelse af svig. 3. FORSLAGETS/INITIATIVETS ANSLÅEDE FINANSIELLE VIRKNINGER 3.1. Berørt(e) udgiftspost(er) på budgettet og udgiftsområde(r) i den flerårige finansielle ramme · Eksisterende udgiftsposter på budgettet I samme rækkefølge som udgiftsområderne i den flerårige finansielle ramme og budgetposterne. Udgiftsom­råde i den flerårige finansielle ramme || Budgetpost || Udgiftens art || Bidrag Nummer Betegnelse: || OB/IOB ([9]) || fra EFTA-lande[10] || fra kandidat­lande[11] || fra tredje­lande || iht. finans­forordningens artikel 21, stk. 2, litra b) 2 || 05 08 02 Bæredygtig vækst: naturressourcer || OB || NEJ || NEJ || NEJ || NEJ · Nye budgetposter, som der er søgt om I samme rækkefølge som udgiftsområderne i den flerårige finansielle ramme og budgetposterne. Udgiftsom­råde i den flerårige finansielle ramme: || Budgetpost || Udgiftens art || Bidrag Nummer [Betegnelse ……………………………………..] || OB/IOB || fra EFTA-lande || fra kandidat­lande || fra tredje­lande || iht. finans­forordningens artikel 21, stk. 2, litra b) || [XX.YY.YY.YY] || || JA/NEJ || JA/NEJ || JA/NEJ || JA/NEJ 3.2. Anslåede virkninger for udgifterne 3.2.1. Sammenfatning af de anslåede virkninger for udgifterne i mio. EUR (3 decimaler) Udgiftsområde i den flerårige finansielle ramme: || Nummer 2 || Bæredygtig vækst: naturressourcer GD AGRI || || || 2014 || 2015 [12] || 2016 || 2017 || 2018 || 2019 || I ALT  Aktionsbevillinger || || || || || || || Budgetpostens nummer 05 08 02 [13] || Forpligtelser || (1) || 0,250 || 19,500 || 0,300 || 0,300 || 0,300 || || 20,650 Betalinger || (2) || || 9,850 || 0,300 || 0,300 || 9,900 || 0,300 || 20,650 Budgetpostens nummer || Forpligtelser || (1a) || || || || || || || Betalinger || (2a) || || || || || || || Administrationsbevillinger finansieret over bevillingsrammen for særprogrammer[14] || || || || || || || Budgetpostens nummer || || (3) || || || || || || || Bevillinger I ALT til GD AGRI || Forpligtelser || =1+1a +3 || 0,250 || 19,500 || 0,300 || 0,300 || 0,300 || || 20,650 Betalinger || =2+2a+3 || || 9,850 || 0,300 || 0,300 || 9,900 || 0,300 || 20,650  Aktionsbevillinger I ALT || Forpligtelser || (4) || 0,250 || 19,500 || 0,300 || 0,300 || 0,300 || || 20,650 Betalinger || (5) || || 9,850 || 0,300 || 0,300 || 9,900 || 0,300 || 20,650  Administrationsbevillinger finansieret over bevillingsrammen for særprogrammer I ALT || (6) || || || || || || || Bevillinger I ALT under UDGIFTSOMRÅDE 2 i den flerårige finansielle ramme || Forpligtelser || =4+ 6 || 0,250 || 19,500 || 0,300 || 0,300 || 0,300 || || 20,650 Betalinger || =5+ 6 || || 9,850 || 0,300 || 0,300 || 9,900 || 0,300 || 20,650 Hvis flere udgiftsområder påvirkes af forslaget/initiativet:  Aktionsbevillinger I ALT || Forpligtelser || (4) || || || || || || || Betalinger || (5) || || || || || || ||  Administrationsbevillinger finansieret over bevillingsrammen for særprogrammer I ALT || (6) || || || || || || || Bevillinger i alt under UDGIFTSOMRÅDE 1-4 i den flerårige finansielle ramme (referencebeløb) || Forpligtelser || =4+ 6 || || || || || || || Betalinger || =5+ 6 || || || || || || || Udgiftsområde i den flerårige finansielle ramme: || 5 || "Administration" i mio. EUR (3 decimaler) || || || år 2014 || år 2015 || år 2016 || år 2017 || år 2018 || I ALT GD ESTAT ||  Menneskelige ressourcer || 0,537 || 0,537 || 0,537 || 0,537 || 0,537 || 2,685  Andre administrationsudgifter || 0,30 || 0,45 || 0,55 || 0,45 || 0,45 || 2,2 I ALT GD ESTAT || Bevillinger || 0,837 || 0,987 || 1,077 || 0,987 || 0,987 || 4,885 || || || år 2014 || år 2015 || år 2016 || år 2017 || år 2018 || I ALT Bevillinger I ALT under UDGIFTSOMRÅDE 5 i den flerårige finansielle ramme || (Forpligtelser i alt = betalinger i alt) || 0,837 || 0,987 || 1,077 || 0,987 || 0,987 || 4,885 i mio. EUR (3 decimaler) || || || år 2014 || år 2015 || år 2016 || år 2017 || år 2018 || år 2019 || I ALT Bevillinger I ALT under UDGIFTSOMRÅDE 1-5 i den flerårige finansielle ramme || Forpligtelser || 1,087 || 20,487 || 1,377 || 1,287 || 1,287 || || 25,525 Betalinger || 0,837 || 10,837 || 1,377 || 1,287 || 10,887 || 0,300 || 25,525 3.2.2. Anslåede virkninger for aktionsbevillingerne – ¨ Forslaget/initiativet medfører ikke anvendelse af aktionsbevillinger – × Forslaget/initiativet medfører anvendelse af aktionsbevillinger som anført herunder: Forpligtelsesbevillinger i mio. EUR (3 decimaler) Der angives mål og resultater ò || || || 2014 || 2015 || 2016 || 2017 || 2018 || || || Type resultater[15] || Resul­tater­nes gnsntl. om­kost­ninger || Resultater antal || Om­kost­ninger || Resultater antal || Om­kost­ninger || Resultater antal || Om­kost­ninger || Resultater antal || Om­kost­ninger || Resultater antal || Om­kost­ninger || Samlede resulta­ter (antal) || Samlede omkost­ninger SPECIFIKT MÅL NR. 1[16]… || || || || || || || || || || || || || || - Resultat || Database || 1,45 || || 0,25 || || 0,3 || || 0,3 || || 0,3 || || 0,3 || 1 || 1,45 - Resultat || Mikrodata || 11,4 EUR pr. data­regi­stre­ring || || || || 9,6 || || || || || || 9,6 || 1,685 mio.data­registre­ringer || 19,2 - Resultat || || || || || || || || || || || || || || Subtotal for specifikt mål nr. 1 || || || || || || || || || || || || || || SPECIFIKT MÅL NR. 2… || || || || || || || || || || || || || || - Resultat || || || || || || || || || || || || || || Subtotal for specifikt mål nr. 2 || || || || || || || || || || || || || || OMKOST­NINGER I ALT || || || || 0,25 || || 9,9 || || 0,3 || || 0,3 || || 9,9 || || 20,65 3.2.3. Anslåede virkninger for administrationsbevillingerne 3.2.3.1. Resumé – ¨ Forslaget/initiativet medfører ikke anvendelse af administrationsbevillinger – ¨ Forslaget/initiativet medfører anvendelse af administrationsbevillinger som anført herunder: i mio. EUR (3 decimaler) || år 2014 || år 2015 || år 2016 || år 2017 || år 2018 || I ALT UDGIFTSOM­RÅDE 5 i den flerårige finansielle ramme || || || || || || Menneskelige ressourcer || 0,537 || 0,537 || 0,537 || 0,537 || 0,537 || 2,685 Andre administrations­udgifter || 0,3 || 0,45 || 0,55 || 0,45 || 0,45 || 2,2 Subtotal UDGIFTSOMRÅDE 5 i den flerårige finansielle ramme || 0,837 || 0,987 || 1,077 || 0,987 || 0,987 || 4,885 Uden for UDGIFTSOMRÅDE 5[17] i den flerårige finansielle ramme || || || || || || Menneskelige ressourcer || || || || || || Andre administrations­udgifter || || || || || || Subtotal uden for UDGIFTSOMRÅDE 5 i den flerårige finansielle ramme || || || || || || I ALT || 0,837 || 0,987 || 1,077 || 0,987 || 0,987 || 4,885 3.2.3.2. Anslået behov for menneskelige ressourcer – ¨ Forslaget/initiativet medfører ikke anvendelse af menneskelige ressourcer – × Forslaget/initiativet medfører anvendelse af menneskelige ressourcer som anført herunder: Overslag angives i hele tal (eller med højst én decimal) || år 2014 || år 2015 || år 2016 || år 2017 || år 2018 || Der indsættes flere år, hvis virkningerne varer længere (jf. punkt 1.6)  Stillinger i stillingsfortegnelsen (tjenestemænd og midlertidigt ansatte) XX 01 01 01 (i hovedsædet og i Kommissionens repræsentationskontorer) || 4,1 || 4,1 || 4,1 || 4,1 || 4,1 || || XX 01 01 02 (i delegationer) || || || || || || || XX 01 05 01 (indirekte forskning) || || || || || || || 10 01 05 01 (direkte forskning) || || || || || || ||  Eksternt personale (i fuldtidsækvivalenter)[18] XX 01 02 01 (KA, V, UNE under den samlede bevillingsramme) || || || || || || || XX 01 02 02 (KA, V, UED, LA og UNE i delegationerne) || || || || || || || XX 01 04 yy [19] || i hovedsædet[20] || || || || || || || i delegationerne || || || || || || || XX 01 05 02 (KA, V, UNE – indirekte forskning) || || || || || || || 10 01 05 02 ((KA, V, UNE – direkte forskning) || || || || || || || Andre budgetposter (skal angives) || || || || || || || I ALT || 4,1 || 4,1 || 4,1 || 4,1 || 4,1 || || XX angiver det berørte politikområde eller budgetafsnit. Personalebehovet vil blive dækket ved hjælp af det personale, som GD'et allerede har afsat til forvaltning af aktionen, og/eller interne rokader i GD'et, eventuelt suppleret med yderligere bevillinger, som tildeles det ansvarlige GD i forbindelse med den årlige tildelingsprocedure under hensyntagen til de budgetmæssige begrænsninger. Opgavebeskrivelse: Tjenestemænd og midlertidigt ansatte || - forvaltning af tilskud vedrørende initiativet - validering af data - støtte og metodologisk arbejde - analyse af rapporter Eksternt personale || 3.2.4. Forenelighed med indeværende flerårige finansielle ramme – × Forslaget/initiativet er foreneligt med indeværende flerårige finansielle ramme. – ¨ Forslaget/initiativet kræver omlægning af det relevante udgiftsområde i den flerårige finansielle ramme. Der redegøres for omlægningen med angivelse af de berørte budgetposter og beløbenes størrelse. – ¨ Forslaget/initiativet kræver, at fleksibilitetsinstrumentet anvendes, eller at den flerårige finansielle ramme revideres[21]. Der redegøres for behovet med angivelse af de berørte udgiftsområder og budgetposter og beløbenes størrelse. 3.2.5. Tredjemands bidrag til finansieringen – Forslaget/initiativet indeholder ikke bestemmelser om samfinansiering med tredjemand. – Forslaget/initiativet indeholder bestemmelser om samfinansiering, jf. følgende overslag: Bevillinger i mio. EUR (3 decimaler) || År N || År N+1 || År N+2 || År N+3 || Der indsættes flere år, hvis virkningerne varer længere (jf. punkt 1.6) || I alt Organ, som deltager i samfinansieringen (angives) || || || || || || || || Samfinansierede bevillinger I ALT || || || || || || || || 3.3. Anslåede virkninger for indtægterne – x Forslaget/initiativet har ingen finansielle virkninger for indtægterne – ¨ Forslaget/initiativet har følgende finansielle virkninger: – ¨ for egne indtægter – ¨ for diverse indtægter i mio. EUR (3 decimaler) Indtægtspost på budgettet || Bevillinger til rådighed i indeværende regnskabsår || Forslagets/initiativets virkninger[22] År N || År N+1 || År N+2 || År N+3 || Der indsættes flere år, hvis virkningerne varer længere (jf. punkt 1.6) Artikel […] || || || || || || || || For diverse indtægter, der er formålsbestemte, angives det, hvilke af budgettets udgiftsposter der påvirkes. Det oplyses, hvilken metode der er benyttet til at beregne virkningerne for indtægterne. [1] EUT L 321 af 1.12.2008, s. 14. [2] EFT L 179 af 27.10.1995, s. 1. [3] EUT L 87 af 31.3.2009, s. 164. [4] EUT L 298 af 26.10.2012, s. 1. [5] EUT L 55 af 28.2.2011, s. 13. [6] ABM: Activity Based Mangement (aktivitetsbaseret ledelse) – ABB: Activity-Based Budgeting (aktivitetsbaseret budgetlægning). [7] Jf. artikel 54, stk. 2, litra a) eller b), i finansforordningen. [8] Forklaringer vedrørende forvaltningsmetoder og henvisninger til finansforordningen findes på webstedet BudgWeb: http://www.cc.cec/budg/man/budgmanag/budgmanag_en.html. [9] OB = opdelte bevillinger/IOB = ikke-opdelte bevillinger. [10] EFTA: Den Europæiske Frihandelssammenslutning. [11] Kandidatlande og, efter omstændighederne, potentielle kandidatlande på Vestbalkan. [12] Gennemførelsen af betalingerne på budgetpost 05 08 02 i perioden 2014-2020 vil hovedsagelig finde sted i 2015 (forudbetalinger for undersøgelsen i 2016) og endelige betalinger i 2018. [13] Budgetpost 05 08 02 tilhører EGFL i perioden 2014-2020 og er omfattet af et specifikt delloft. [14] Teknisk og/eller administrativ bistand og udgifter til støtte for gennemførelsen af EU's programmer og/eller aktioner (tidligere BA-poster), indirekte forskning, direkte forskning. [15] Resultater er de produkter og tjenesteydelser, der skal leveres (f.eks. antal finansierede studenterudvekslinger, antal km bygget vej osv.). [16] Som beskrevet i punkt 1.4.2., "Specifikke mål..". [17] Teknisk og/eller administrativ bistand og udgifter til støtte for gennemførelsen af EU's programmer og/eller aktioner (tidligere BA-poster), indirekte forskning, direkte forskning. [18] KA: kontraktansatte, V: vikarer, UED: unge eksperter ved delegationerne, LA: lokalt ansatte, UNE: udstationerede nationale eksperter. [19] Delloft for eksternt personale under aktionsbevillingerne (tidligere BA-poster). [20] Angår især strukturfondene, Den Europæiske Landbrugsfond for Udvikling af Landdistrikterne (ELFUL) og Den Europæiske Fiskerifond (EFF). [21] Jf. punkt 19 og 24 i den interinstitutionelle aftale. [22] Med hensyn til EU's traditionelle egne indtægter (told, sukkerafgifter) opgives beløbene netto, dvs. bruttobeløbene, hvorfra opkrævningsomkostningerne på 25 % er fratrukket.